CELEX: 62016TN0203
Language: hr
Date: 2016-05-02 00:00:00
Title: Predmet T-203/16: Tužba podnesena 2. svibnja 2016. – Brancheforening for Regulerkraft i Danmark protiv Komisije

27.6.2016   
            
            
               HR
            
            
               Službeni list Europske unije
            
            
               C 232/29
            
         Tužba podnesena 2. svibnja 2016. – Brancheforening for Regulerkraft i Danmark protiv Komisije
   (Predmet T-203/16)
   (2016/C 232/37)
   Jezik postupka: danski
   
      Stranke
   
   
      Tužitelj: Brancheforening for Regulerkraft i Danmark (Danska udruga regulatora (BRD)) (Ikast, Danska) (zastupnik: N. Gade, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da je Komisija povrijedila članak 265. UFEU-a time što je - unatoč pozivu na djelovanje iz tog članka - pokrenula službeni istražni postupak o državnoj potpori iz članka 4. stavka 4. Uredbe br. 2015/1589, te je suprotno vremenskom ograničenju iz članka 9. stavka 6., propustila donijeti odluku u predmetima Državnih potpora SA.32699 i SA.32184 o potporama dobavljačima električne energije, koje utječu na regulirano tržište energije.
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   Tužitelj navodi da je Komisija povrijedila članak 265. UFEU-a jer je službeni postupak o državnoj potpori pokrenula tek 29 mjeseci nakon podnošenja tužiteljeve prijave, i jer nije donijela odluku u ovom predmetu čak ni 31 mjesec nakon započinjanja postupka.
   Tužitelj nadalje navodi da je Komisija primila sve informacije koje bi mogle biti od važnosti za dovršetak postupka o državnoj potpori i da se razdoblje od 31 mjesec mora smatrati dovoljnim za otkrivanje relevantnih činjeničnih elemenata predmeta, osobito s obzirom da je Komisija prije navedenih 29 mjeseci prethodnog ispitnog postupka imala ukupno pet godina da istraži predmet.